

 **07 ianuarie 2021**

**COMUNICAT DE PRESĂ**

***privind depunerea deconturilor /documentelor justificative aferente trim. IV, respectiv cele anuale pentru Măsura 14 – „Bunăstarea animalelor” din cadrul PNDR 2014 - 2020***

Agenția de Plăți și Intervenție pentru Agricultură (APIA) informează beneficiarii care și-au asumat angajamente **pentru Măsura 14 – „Bunăstarea animalelor” - pachetul a) – Plăți în favoarea bunăstării porcinelor și pachetul b) – Plăți în favoarea bunăstării păsărilor**, din cadrul Programului Național de Dezvoltare Rurală PNDR 2014-2020, **că** **în perioada 04 - 29.01.2021,** la Centrele județene APIA unde au depus cererea de plată, **pot depune deconturile/documentele justificative aferente trim. IV, respectiv pe cele anuale.**

**Deconturile/documentele justificative aferente trim. IV sunt pentru categoriile porci grași/pui carne/pui curcă, iar cele anuale sunt pentru categoriile animale de reproducție/găini ouătoare/găini reproducție rase grele.**

Deconturile justificative/documentele justificative pot fi transmise de către fermieri și prin **mijloace electronice** ( poștă electronică, fax etc), **servicii poștale** ,etc.

Deconturile justificative sunt însoțite în funcție de pachetul solicitat, de documentele prevăzute în *Ghidul solicitantului pentru Măsura 14 - Bunăstarea animalelor - pachet a) Plăți în favoarea bunăstării porcinelor, ediția a III* a și în *Ghidul solicitantului pentru Măsura 14 - Bunăstarea animalelor - pachet b) Plăți în favoarea bunăstării porcinelor, ediția a III-a,* aprobate prin OMADR nr.15/14.01.2020 și postate pe site-ul oficial al APIA, accesibil pe adresa [**www.apia.org.ro**](http://www.apia.org.ro).

Documentele depuse/transmise vor sta la baza operării/verificării datelor în aplicațiile electronice de gestionare a Măsurii 14 și efectuării verificărilor administrative ulterioare.

**SERVICIUL RELAŢII CU PUBLICUL ŞI COMUNICARE**